**Ministru kabineta noteikumu “Noteikumi par rīcību ar administratīvo pārkāpumu lietās izņemto mantu un dokumentiem” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Noteikumi par rīcību ar administratīvo pārkāpumu lietās izņemto mantu un dokumentiem” projekts (turpmāk – projekts) mērķis ir nodrošināt efektīvu administratīvo pārkāpumu lietās izņemtās mantas un dokumentu glabāšanas, realizācijas, iznīcināšanas un ar to saistīto izdevumu segšanas kārtību. Projektā noteiktas Nodrošinājuma valsts aģentūras (turpmāk – Aģentūra) un minēto uzdevumu izpildē iesaistīto iestāžu tiesības un pienākumi, kā arī kārtība, kādā persona saņem izņemto mantu un dokumentus un kārtība, kādā izņemtās mantas īpašniekam atlīdzina realizētās vai iznīcinātās mantas vērtību.Projekts stāsies spēkā vienlaikus ar Administratīvās atbildības likumu - 2020. gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Valsts sekretāru sanāksmes 2017.gada 10.augusta protokolā Nr.31 33.§ noteiktajiem uzdevumiem – Iekšlietu ministrijai līdz 2019.gada 1.septembrim iesniegt izsludināšanai Valsts sekretāru sanāksmē Ministru kabineta noteikumu projektus, kas jāizdod saskaņā ar Administratīvo pārkāpumu procesa likumprojektu. 2018.gada 25.oktobrī ir pieņemts Administratīvās atbildības likums, kurš stāsies spēkā 2020.gada 1.janvārī.Projekts izstrādāts pamatojoties uz Administratīvās atbildības likuma 75. panta trešajā daļā, 111. panta ceturtajā un piektajā daļā, 155.panta otrajā daļā, 173.panta trešajā daļā un 260.panta otrajā daļā ietverto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd rīcību ar administratīvo pārkāpumu lietās izņemto mantu un dokumentiem reglamentē Ministru kabineta 2010.gada 7.decembra noteikumi Nr.1098 „Noteikumu par rīcību ar administratīvo pārkāpumu lietās izņemto mantu un dokumentiem” (turpmāk – Noteikumi). Projekts paredz saglabāt Noteikumos paredzētos iestāžu un personu pienākumus un tiesības saistībā par rīcību ar administratīvo pārkāpumu lietās izņemto mantu un dokumentiem, vienlaikus precizējot un pilnveidot pastāvošo kārtību atbilstoši Administratīvās atbildības likuma prasībām.
2. Projekta mērķis ir noteikt kārtību:
* kādā tiek nodota glabāšanā administratīvo pārkāpumu lietās izņemtā manta un dokumenti (turpmāk – manta),
* kārtību kādā atbilstoši amatpersonas, kura izskata administratīvā pārkāpuma lietu, pieņemtajam lēmumam, izņemtā manta tiek atdota to īpašniekam, realizēta vai iznīcināta.
* kārtību kādā tiek noteikti un segti izdevumi, kas saistīti ar izņemtās mantas nodošanu glabāšanā, glabāšanu, realizāciju un iznīcināšanu;
* kārtību, kādā īpašniekam tiek atgriezta saskaņā ar lēmumu administratīvā pārkāpumu lietā samaksātā summa, atlīdzināta mantas vērtība vai manta aizvietota ar citu atbilstošu mantu, gadījumos ja administratīvā pārkāpuma lieta tiek izbeigta, atceļot pieņemto lēmumu, kā arī izņemtā manta ir bijusi iznīcināta.
1. Projekta 1.nodaļā ir noteikta noteikumu darbības joma.
2. Atbilstoši Projekta 2.nodaļā minētajam ir noteikti mantu veidi, kas netiek nodoti Aģentūras glabāšanā, kā arī kārtība, kādā iestāde nodod glabāšanā izņemto mantu vai dokumentu, kārtība un termiņi, kādos Aģentūra nodrošina izņemtās mantas vai dokumenta pieņemšanu glabāšanā, un kārtība, kādā atbildīgā institūcija un Aģentūra glabā izņemto mantu vai dokumentu.
3. Projekta 3.nodaļa reglamentē to, kā izņemtā manta vai dokuments tiek atdots personai, kā arī to, kā izņemtās mantas īpašnieks vai cita persona tiek informēta par izņemtās mantas saņemšanas kārtību un tās iespējamo realizāciju vai iznīcināšanu.
4. Saskaņā ar Projekta 4.nodaļā noteikto ir paredzēti gadījumi, kādos iestāde pieņem lēmumu par izņemtās mantas nodošanu iznīcināšanai un atsevišķu izņemto mantu iznīcināšanas veidi. Turklāt, ir noteikts, ka iestāde, kas veic administratīvā pārkāpuma procesu, var veikt izņemtās mantas vai dokumenta, kas glabājas iestādē, realizāciju vai iznīcināšanu, ja tā attiecīgās darbības var veikt efektīvāk vai tik pat efektīvi kā aģentūra. Bez tam minētajā nodaļā ir noteikta izņemto mantu vērtēšanas, realizācijas (izsoļu veikšanas) un iznīcināšanas kārtība.
5. Projekta 5.nodaļā ir paredzēta ieņēmumu, kas gūti realizējot izņemto mantu, turpmākās virzības kārtība.
6. Atbilstoši Projekta 6.nodaļā paredzētajam ir noteikts tas, kā atlīdzina realizēto vai iznīcināto mantu tās īpašniekam vai aizvieto ar tādu pašu un tādas pašas kvalitātes mantu vai arī samaksā vērtību, kāda realizētajai vai iznīcinātajai mantai būtu bijusi atlīdzināšanas brīdī. Tiek noteikts, ka Aģentūra piecu darbdienu laikā pēc tam, kad saņemts lēmums par rīcību ar izņemto mantu, kura nav konfiscējama, bet ir realizēta, sagatavo paziņojumu izņemtās mantas īpašniekam. Savukārt, Izņemtās mantas īpašnieks mēneša laikā pēc lēmuma par administratīvā soda spēkā stāšanās iesniedz aģentūrā iesniegumu ar lūgumu atdot tās pašas sugas un kvalitātes mantu, atlīdzināt izņemtās mantas vērtību vai realizācijā gūtos ieņēmumus (ja realizēti apaļie kokmateriāli).
7. Projekta 7.nodaļa nosaka ar izņemtās mantas un dokumenta nodošanu glabāšanā, glabāšanu, iznīcināšanu un realizāciju saistīto izdevumu aprēķināšanas un informēšanas kārtību. Projektā ir noteikts, ka procesuālo izdevumu apmēru par izņemtās mantas nodošanu glabāšanā, glabāšanu, iznīcināšanu vai realizāciju nosaka saskaņā ar iestādes faktiskajām izmaksām, ņemot vērā darbības, kas tika veiktas nodrošinot izņemtās mantas vai dokumenta nodošanu glabāšanā, glabāšanu, iznīcināšanu vai realizāciju, kā arī šo darbību veidu, apjomu un izcenojumu. Izdevumu aprēķināšanas metodika normatīvajos aktos ir noteikta attiecībā uz iestāžu maksas pakalpojumu noteikšanu un šāda metodika pēc analoģijas būtu piemērojama arī attiecībā uz aģentūras glabāšanas izmaksu noteikšanu. Ņemot vērā norādīto, projekts paredz, ka nosakot izdevumu izmaksas, piemēro metodiku, kas normatīvajos aktos paredzēta iestāžu sniegto maksas pakalpojumu izcenojumu noteikšanai. Turklāt, Projektā ir noteikts, ka Aģentūra 10 darbdienu laikā informē amatpersonu par nolēmuma par izņemtās mantas un dokumenta iznīcināšanu vai realizācijas izpildi un nosūta minēto faktu apliecinošu dokumentu, kā arī iesniedz aprēķinus par izdevumiem, kas saistīti ar izņemtās mantas un dokumenta nodošanu glabāšanā, glabāšanu, iznīcināšanu vai realizāciju, lai minētos izdevumus iekļautu procesuālajos izdevumos.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nodrošinājuma valsts aģentūra un Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tieši attiecas uz administratīvi sodītām personām un personām, kurām administratīvo pārkāpumu lietu ietvaros ir izņemta manta, kā arī administratīvo pārkāpumu lietās izņemtās mantas vai dokumenta īpašniekiem. 2018.gadā aģentūrā vērsās 3310 personas ar iesniegumu par administratīvā pārkāpuma lietā izņemtās mantas atdošanu. Vienlaikus projekts tieši attiecas uz Administratīvā pārkāpuma procesa dalībniekiem – iestādēm (amatpersonām), kurām ir tiesības izņemt mantas vai dokumentus, vai tiesības veikt administratīvā pārkāpuma procesu un Aģentūru. Bez tam projekts tieši attiecas uz zvērinātiem tiesu izpildītājiem, kuriem tiek sūtīti izpildrīkojumi piespiedu izpildei par izdevumiem, kas radušies sakarā ar administratīvā pārkāpuma lietā izņemtās mantas un dokumentu nodošanu glabāšanā, glabāšanu un iznīcināšanu. 2018.gadā zvērinātiem tiesu izpildītājiem nosūtīti 1883 izpildrīkojumi. Projekts pastarpināti ietekmē administratīvo pārkāpumu lietās izņemtās mantas vai dokumenta īpašnieku pilnvarotās personas un notārus, komercķīlu ņēmējus, ja izņemtajai mantai ir reģistrēta komercķīla, kā arī valsts akciju sabiedrību „Ceļu satiksmes drošības direkcija” attiecībā uz transportlīdzekļu un to vadītāju valsts reģistrā norādīto transportlīdzekļu, kuri izņemti administratīvo pārkāpumu lietās, atrašanās vietu, bez tam procesa virzītājus, ja par administratīvo pārkāpumu uzsākts kriminālprocess un attiecīgajā administratīvā pārkāpuma lietā ir izņemta manta. Administratīvo pārkāpumu lietās izņemtās mantas, kam reģistrēta komercķīla un kas nodota glabāšanā aģentūrā, aptuvenais īpatsvars 2018.gadā bija 0,5% no visas administratīvo pārkāpumu lietās izņemtās mantas, kas glabājās Aģentūrā. Par citas minētās mērķgrupas skaitlisko lielumu šobrīd nav pieejamu datu. |
| 2. | Tiesiskā regulējuma ietekme uz tautsaimniecību un administratīvo slogu |  Projekts ietekmēs administratīvā pārkāpuma lietā izņemtās mantas vai dokumenta īpašnieka, viņa pilnvarotās personas un atbildīgās institūcijas lēmumā norādītās personas iespējas un tiesības saņemt izņemto mantu vai dokumentu vai atlīdzību par realizēto vai iznīcināto izņemto mantu un personas, kurai uzlikts administratīvais sods, pienākumu segt ar izņemtās mantas vai dokumenta nodošanu glabāšanā, glabāšanu vai iznīcināšanu saistītos izdevumus. Projekts minētām personām jaunas tiesības un jaunus pienākumus nerada un viņām nodrošina vienlīdzīgas tiesības un iespējas. |
| 3. | Administratīvo izmaksu monetārs novērtējums | Projekts konceptuāli nemaina pašreiz noteikto kārtību, līdz ar ko tam nav ietekmes uz administratīvajām izmaksām. |
| 4. | Atbilstības izmaksu monetārs novērtējums |  Noteikumu projekts neparedz atbilstības izmaksas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Administratīvās atbildības likums. |
| 2. | Atbildīgā institūcija | Iekšlietu ministrija, Nodrošinājuma valsts aģentūra.  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, Ministru kabineta noteikumu projekts tiks ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”, tīmekļvietnes adrese: http://www.iem.gov.lv/lat/sadarbiba\_ar\_nvo/diskusiju\_dokumenti/.Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā” 14.punktu, projektu nosūtīs Valsts kancelejai. |
| 3. | Sabiedrības līdzdalības rezultāti | Sabiedrības viedoklis par projektu nav saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav  |
| 3. | Cita informācija | Nav |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Mālijs, 67218654

Raivis.Malijs@agentura.iem.gov.lv

Avotiņš, 67219136

Gatis.Avotins@agentura.iem.gov.lv